open-index/open-wikipedia-markdown huggingface dataset:
चानक

**चानक** या **चीना बटेर**(अंग्रेजी:Rain quail) (*Coturnix coromandelica*) चिरइन की बटेर परिवार क सदस्य पक्षी हवे।

ई चिरई भारतीय उपमहाद्वीप में पावल जाले। मुख्य रूप से गंगा क मैदान आ नेपाल का तराई, बंगलादेश आ पाकिस्तान की कुछ हिस्सन में मिलेले, हालाँकि जाड़ा की दिनन में एके अउरी दक्खिन ले देखल जाला।

एकर बोली बहुत खनकदार "क्रिंक-क्रिंक" जइसन होले आ बहुत दूरे से सफ़ेद तीतर की बोली से एकर अंतर बुझा जाला। 
## इहो देखल जाय
*भारत की चिरइन क लिस्ट

## संदर्भ


श्रेणी:भारत के चिरई
सिंधु-गंगा के मैदान

**सिंधु-गंगा के मैदान**, भारत देस के उत्तरी हिस्सा में गंगा आ एकरे सहायक नदियन के द्वारा बालू, माटी आ गाद ले आ के पाट के बनावल मैदान हऽ। ई भारत के एगो प्रमुख भूगोलीय क्षेत्र हऽ।

एके भूगोल में तीन गो हिस्सा में बाँटल जाला ऊपरी गंगा मैदान, मध्य गंगा मैदान आ निचला गंगा मैदान।

## संदर्भ

श्रेणी:भारत के भूगोल
श्रेणी:मैदान
श्रेणी:भारत के मैदान
श्रेणी:पाकिस्तान के मैदान
श्रेणी:नेपाल के मैदान
श्रेणी:बांग्लादेश के मैदान
श्रेणी:एशिया के मैदान
कनेली

**कनेली** (अंग्रेजी:King quail) (*Coturnix chinensis*) चिरइन की बटेर परिवार क सदस्य पक्षी हवे।
## नाँव
एके एशियाई नीला बटेर भी कहल जाला।

## इहो देखल जाय
*भारत की चिरइन क लिस्ट

## संदर्भ


श्रेणी:भारत के चिरई
कोकनी लउआ

**कोकनी लउआ** या पहाड़ी लउवा (अंग्रेजी:Painted bush quail) (*Perdicula erythrorhyncha*) चिरइन की तीतर-बटेर परिवार क सदस्य पक्षी हवे।

ई चिरई भारत की पहाड़ी जंगली इलाका में पावल जाले।

## इहो देखल जाय
*भारत की चिरइन क लिस्ट

## संदर्भ


श्रेणी:भारत के चिरई
लाल जंगली मुर्गा

**लाल जंगली मुर्गा** (अंग्रेजी: Red junglefowl, *Gallus gallus*) चिरइन की मुर्गा परिवार क सदस्य पक्षी हवे। ई चार तरह के जंगली मुर्गा सभ में से एक हवे।

अइसन मानल जाला की घरेलू पालतू मुर्गा-मुर्गी कुल एही जंगली मुर्गा आ मटियाहूँ जंगली मुर्गा कि मेल से निकलल प्रजाति हवे। इन्हन के करीब पांच हजार साल पहिले पालतू बनावल गइल आ तब से ई मांस आ अंडा क पुरा दुनिया में एगो मुख्य स्रोत हवें।

## इहो देखल जाय
* जंगली मुर्गा
* भारत की चिरइन क लिस्ट

## संदर्भ

श्रेणी:भारत के चिरई
जंगली मैना

**जंगली मैना** (अंग्रेजी:Jungle myna) (*Jungle myna*) चिरइन की मैना परिवार क सदस्य पक्षी हवे। यह भारतीय उपमहाद्वीप की मुख्य भूमि के अधिकांश भाग में बिखरी हुई पाई जाती है, लेकिन भारत के शुष्क क्षेत्रों में अनुपस्थित है।

## इहो देखल जाय
*भारत की चिरइन क लिस्ट

## संदर्भ


श्रेणी:भारत के चिरई
सिरोई मैना

**सिरोई** या **सिरोली** या **सिरोई मैना** (अंग्रेजी:Pied myna) (*Gracupica contra*) चिरइन की मैना परिवार क सदस्य पक्षी हवे।

## इहो देखल जाय
*भारत की चिरइन क लिस्ट
## Gallery

File:Pied myna, Chappad Chidi , Mohali, Punjab, India 01.JPG|Pied Myna, Chappad Chiri , Mohali, 
Punjab, भारत
File:Pied Myna , Mohali, Punjab, India.JPG|Pied Myna , Chappad Chiri , Mohali, 
Punjab, भारत

File:Pied myna, Chappad Chidi , Mohali, Punjab, India 02.JPG|Pied Myna, Chappad Chiri , Mohali, Punjab, भारत


## संदर्भ


श्रेणी:भारत के चिरई
राजा मैना

**राजा मैना** (अंग्रेजी:Golden-crested myna) (*Ampeliceps coronatus*) चिरइन की मैना परिवार क सदस्य पक्षी हवे। ई भारत में बिसेस रूप से पूर्वोत्तर भारत में पावल जाले आ एकर **दाओ मैना राजा** नाँव आसाम में हवे।

## इहो देखल जाय
*भारत की चिरइन क लिस्ट

## संदर्भ


श्रेणी:भारत के चिरई
सुग्गा

**सुग्गा** **सुगना** या **तोता** (संस्कृत: शुक, अंग्रेजी: Parrot) एगो सुन्दर चिरई हवे जेवन आदमी द्वारा बहुत प्रेम से देखल जाला आ पोसल जाला। इन्हन क कई गो प्रजाति आदमी की आवाज क नक़ल उतारे खातिर परसिद्ध हईं।

## भारत क सुग्गा
भारत में सुग्गा क बारह गो प्रजाति पावल जाली कुल:
*हिरामन सुग्गा, *Psittacula eupatria*
*देसी सुग्गा, *Psittacula krameri*
*पहाड़ी टुइयाँ, *Psittacula himalayana*
*Grey-headed Parakeet *Psittacula finschii*
*टुइयाँ सुग्गा, *Psittacula cyanocephala*
*Blossom-headed Parakeet *Psittacula roseata*
*नीलपंखी सुग्गा, *Psittacula columboides* (Endemic)
*गोर सुग्गा, *Psittacula alexandri*
*Lord Derby's Parakeet *Psittacula derbiana*
*निकोबारी सुग्गा, *Psittacula caniceps*
*Long-tailed Parakeet *Psittacula longicauda*
*लटकन सुग्गा, *Loriculus vernalis*

## इहो देखल जाय
*भारत की चिरइन क लिस्ट

## संदर्भ


श्रेणी:भारत के चिरई
श्रेणी:सुग्गा
चिरई

**चिरई** (अंग्रेजी:Bird, हिंदी: चिड़िया) दू गो टांग आ पाँख वाली, आ अंडा देवे वाली जंतु हवे जेकरे कुछ प्रजाति के छोड़ के बाकी सभ आसमान में उड़ सके लीं। ई रीढ़ वाली आ गरम खून वाली जंतु हईं स जिनहन के शरीर के तापमान पाँख से तोपाइल रहे के कारन बाहर के वातावरण से बहुत परभावित ना होला।

पुरा दुनिया में चिरइन के लगभग 10,000 प्रजाति पावल जालीं। भारत में इनहन के लगभग 1,314 गो प्रजाति रिकार्ड कइल गइल बाटे। इन्हन में से 42 गो देसी, 1 गो बाहर से आदमिन द्वारा ले आइल, आ करीब 25 गो यदा-कदा आ बहुत कम पावाल जाये वाली बाडीं। दू गो प्रजाति अबले भारत से बिलुप्त हो चुकल बाड़ीं आ 82 गो प्रजाति अइसन बाड़ीं जिनहन पर पुरा बिस्व भर में खतरा मँडरात बाटे। 

## इहो देखल जाय
*भारत की चिरइन क लिस्ट

## संदर्भ


श्रेणी:जंतु बिज्ञान
देसी सुग्गा

**सुग्गा** या **तोता** (अंग्रेजी:Rose ringed parakeet) चिरइन की सुग्गा परिवार क एगो सुन्दर चिरई हउवे।

ई पूरा भारत आ भारत की आसपास की देसन में, जइसे की पकिस्तान, बांग्लादेश वगैरह में पावल जाला। एकर एगो उपप्रजाति अफ्रीका में पावल जाले।

ई अक्सर पोसल जाल आ एही वजह से ई आदमिन द्वारा पूरा दुनिया में फैलावल गइल बाटे जहाँ इ पाहिले प्राकृतिक रूप से ना पावल जाव। एकरी पोसले क मेन कारन हवे एकर नक़ल उतारे क गुन। ई चिरई आदमी की आवाज़ क नकल करे में बहुते निपुण होखे लीं।

श्रेणी:भारत के चिरई
श्रेणी:सुग्गा
चेतन भगत

**चेतन भगत** (जन्म 22 अप्रैल 1974) एगो लेखक, अउर उपन्यासकार हवें।

## उपन्यास
* *फाइव पॉइंट समवन*
* *दी थ्री मिसटेक्स ऑफ़ माय लाइफ* (2008)
* *वन नाइट ऐट दा कॉल सेंटर*
* *हाफ गर्लफ्रेंड*

## संदर्भ
* 

## बाहरी कड़ियाँ
* चेतन भगत - आधिकारिक जालपृष्ट 
* असफलता से खत्म नहीं होती दुनिया: चेतन भगत

श्रेणी:भारतीय उपन्यासकार
श्रेणी:अंग्रेजी-भाषा के भारतीय लेखक
हिरामन सुग्गा

**हिरामन सुग्गा** या **बड़का सुग्गा** (अंग्रेज़ी:Alexandrine parakeet) सुग्गा परिवार क एगो सुन्दर चिरई हउवे जेवन देसी सुग्गा से आकर में थोड़ी सा बड़ हन होल। एही से इ के हिंदी में राय तोता भी कहल जाला।

नर हिरामन सुग्गा की गर्दन पर एगो लाल या गुलाबी रंग क पट्टी नियर कालर होले जेवन मादा में न पावल जाले। नर की पंखा पर  एगो मैरून रंग क चकत्ता नियर निशान भी होला।

इ सुग्गा पूरा भारत में पावल जाला, हिमालय क पहाड़ी हिस्सा छोड़के। पाकिस्तान में इ कराँची शहर की आसपास की इलाका में पावल जाला।

## इहो देखल जाय
*सुग्गा
*भारत की चिरइन क लिस्ट

## संदर्भ


श्रेणी:भारत के चिरई
श्रेणी:सुग्गा
नीलपंखी सुग्गा

**नीलपंखी सुग्गा** या हिंदी में **मदनगोर तोता** (अंग्रेज़ी:Blue winged parakeet) एगो सुग्गा परिवार क चिरई हवे।

शरीर क आकार लगभग मैना की बराबर होल या कुछ बड़हन होला आ नोकदार पोंछ होले। एकर शरीर क रंग बाकी सुग्गन नियर धानी या पियराहूँ हरियर न होके मतियाहूँ या स्लेटी हरियर होला। एकर पाँख आ डैना नीला रंग क होला, जेवन एकरी नांव का कारन हवे।

ई दक्खिनी भारत में 500 से 1500 मीटर की ऊंचाई पर मिले वाला जंगल कुल में रहे वाला सुग्गा हवे। भारत की अलावा ई श्री लंका में भी पावल जाला।

एकर मुख्य भोजन पीपर की गोदा आ अइसने दूसर गोदा वाला फल आ अनाज क दाना हवे।

## इहो देखल जाय
*सुग्गा
*भारत की चिरइन क लिस्ट

## संदर्भ


श्रेणी:भारत के चिरई
श्रेणी:सुग्गा
गोर सुग्गा

**गोर सुग्गा** या **मदना** (अंग्रेज़ी: Red breasted parakeet) सुग्गा परिवार क एगो चिरई हवे।

एकर छाती आ पेट की ऊपरी हिस्सा क रंग ललछाहूँ होला।

## इहो देखल जाय
*सुग्गा
*भारत की चिरइन क लिस्ट

## संदर्भ


श्रेणी:भारत के चिरई
श्रेणी:सुग्गा
निकोबारी सुग्गा

**निकोबारी सुग्गा**(अंग्रेज़ी:Nicobar parakeet) सुग्गा परिवार क चिरई
हउवे। ई भारत की निकोबार दीप पर पावल जाले आ एही से एके निकोबारी सुग्गा कहल जाला। ई सभ से बड़ सुग्गन मे आवेला आ ई मुड़ी से पोंछि ले 56 से 60 सेंटीमीटर ले लाम होला आ भार लमसम 224 ग्राम होला।

## बरनन

ई हरियर रंग के होला जेपे करिया करिया धरियो होखेला कनियो केनीयो। एकर लिलार से आँखि ले एगो करिया धारी होला, नारेटियो भीरी एगो मोट करिया धारी होला नर सभ के ऊपर के ठोर लाल होला आ मदा सभ मे करिया होला आ नीचे के ठोर दुन्नो के करिया होखेला।

## इहो देखल जाय
*सुग्गा
*भारत की चिरइन क लिस्ट

## संदर्भ


श्रेणी:भारत के चिरई
श्रेणी:सुग्गा
लटकन सुग्गा

**लटकन सुग्गा** या **भोरा** (अंग्रेज़ी:Vernal hanging parakeet) एगो सुग्गा की जाति क चिरई हवे।

एकर आकार एगो गौरइया की बराबर होला। ई सुग्गा की जाति की चिर इन में सभसे छोट चिरई हवे।

## इहो देखल जाय
*सुग्गा
*भारत की चिरइन क लिस्ट

## संदर्भ


श्रेणी:भारत के चिरई
श्रेणी:सुग्गा
टुइयाँ सुग्गा

**टुइयाँ सुग्गा** या **टुंइया सुग्गा** (अंग्रेज़ी:Plum headed parakeet) एगो सुग्गा की प्रजाति क चिरई हउवे। ई लगभग एगो मैना की आकार क आ लमहर नोकदार पोंछ वाली चिरई हवे। बाकी सुग्गन से सबसे बड़ अंतर एकरी मूंडी क रंग होल। एकर मूंडी क पूरा उपरका हिस्सा नीलापन लिहले लाल रंग क होला।

एकर नांव टुंइया एकरी बोली की आधार पर पड़ल हवे। एकर बोली चटक आवाज में "टुंई" नियर होले।

हिमालय की पहाड़ी हिस्सा में 2000 मीटर की ऊंचाई ले आ बाकि पूरा भारत में पावल जाला। ई देसी सुग्गा नियर ना हवे जेवन खुलता जंगली हिस्सा में भी रहे बलुक ई हमेशा घन जंगली इलाका में रहल पसंद करे ला।

## इहो देखल जाय
*सुग्गा
*भारत की चिरइन क लिस्ट

## संदर्भ


श्रेणी:भारत के चिरई
श्रेणी:सुग्गा
पहाड़ी टुइयाँ

**पहाड़ी टुइयाँ** या **पहाड़ी टुंइया** (अंग्रेज़ी:Slaty headed parakeet) एगो सुग्गा की परिवार क चिरई हउवे। ई एगो घानी रंग क चिरई हवे जेवना क आकर मैना से थोड़ी सा बड़ होला आ एकर मूंडी क ऊपरी हिस्सा नीलापन लिहले स्लेटी (माटियाहूँ) रंग क होले।

ई हिमालय की तराई वाला इलाका में 600 से 2500 मीटर की ऊँचाई वाला हिस्सा में पाकिस्तान से ले के अरुणाचल प्रदेश ले पावल जाला।

नर की गर्दन प्4 एगो हरियर रंग क कालर आ पँखुरा पर लाल रंग क चकत्ता होला।

ई ए पहाड़ी इलाकन में फल की बगइचन में फल की पैदावार के बहुत नोकसान पहुँचावे ला।

## इहो देखल जाय
*सुग्गा
*भारत की चिरइन क लिस्ट

## संदर्भ


श्रेणी:भारत के चिरई
श्रेणी:सुग्गा
आइएनएस कोलकाता

**आइ एन एस कोलकाता** () भारतीय नौ सेना क एगो स्टील्थ गाइडेड मिसाइल लेजाये में काबिल नौसैनिक जहाज हवे।

ई तारीख 16 अगस्त 2014 के भारतीय नौसेना में शामिल हो गइल।

एकर निर्माण मझगाँव जहाज निर्माशाला में भइल हवे।

## संदर्भ

श्रेणी:भारतीय नौसैनिक जहाज
मैना

**मैना** कई प्रजाति के चिरइन के कहल जाला। ई सगरी चिरई सभ जे मैना कहि के बोलावल जालीं, दक्खिन एशिया आ मुख्य रूप से भारत के मूल निवासी हई स आ इहाँ से बाकी देसन में इनहन के फइलाव भइल हवे। कुछ जगह त इनहन के आक्रमणकारी प्रजाति के रूप में भी चिन्हित कइल गइल बा।

जीव बिज्ञान भा चिरई बिज्ञान के अनुसार, मैना अपने आप में कवनो जाति या प्रजाति ना हवे। इ तऽ एगो आम चलनसार नाँव हवे। आम आदमी कई प्रजाति के चिरइन सभ के सड़मेड़े मैना कहि के बोलावे ला। बैज्ञानिक बर्गीकरण के हिसाब से एह में कई प्रजाति के चिरई सामिल बाड़ी सऽ। मुख्य रूप से *स्टर्लिंग* परिवार की चिरइन के मैना नाँव से बोलावल जाला।

भोजपुरी के मैना शब्द संस्कृत भाषा से आइल मानल जाला। एकर उत्पत्ति संस्कृत की "मदना" से मानल जाला। मैना भारत आ एकरी आसपास की देसन में पावल जालीं आ इहाँ से दूसरी देसन में भी ले जाइल गइल बाड़ीं।

## प्रजाति
कुल:*पासरीफारमेस* परिवार: *स्टर्निडाई*

नीचे मैना सभ के प्रजातिन के नाँव दिहल जा रहल बा:

### जंगली आ पहाड़ी मैना

* Yellow-faced myna, Mino dumontii
* Golden myna, Mino anais
* Long-tailed myna, Mino kreffti
* Sulawesi myna, Basilornis celebensis
* Helmeted myna, Basilornis galeatus
* Long-crested myna, Basilornis corythaix
* Apo myna, Basilornis miranda
* White-necked myna, Streptocitta albicollis
* Bare-eyed myna, Streptocitta albertinae
* Fiery-browed myna, Enodes erythrophris
* Finch-billed myna, Scissirostrum dubium
* Golden-crested myna, Ampeliceps coronatus
* Common hill myna, Gracula religiosa
* Southern hill myna, Gracula indica
* Enggano hill myna, Gracula enganensis
* Nias hill myna, Gracula robusta
* Sri Lanka hill myna, Gracula ptilogenys

### असल मैना
अंग्रेजी में इनहन के "True" मैना कहल जाला। इनहन के नाँव नीचे बा:

* Great myna, Acridotheres grandis
* Crested myna, Acridotheres cristatellus
* White-vented myna, Acridotheres javanicus
* Pale-bellied myna, Acridotheres cinereus
* Jungle myna, Acridotheres fuscus
* Collared myna, Acridotheres albocinctus
* Bank myna, Acridotheres ginginianus
* Common myna, Acridotheres tristis
* Bali myna, Leucopsar rothschildi

नीचे दिहल प्रजाति सभ के भी अक्सरहा Acridotheres mynas सभ में सामिल क लिहल जाला:

* Vinous-breasted starling, Acridotheres burmannicus
* Pied myna, Sturnus contra
* Black-winged starling, Sturnus melanopterus
* Red-billed starling, Sturnus sericeus
* White-cheeked starling, Sturnus cineraceus

## भारत में पावल जाए वाली प्रजाति

## नोट


## इहो देखल जाय
* सुग्गा
* देसी सुग्गा
* कोयल
* गौरइया

## संदर्भ

श्रेणी:मैना
श्रेणी:भारत के चिरई
श्रेणी:चिरई परिवार
भारतीय नेवी

**भारतीय नौसेना** भारत क नेवी हवे जेवन भारत की समुन्द्र क रक्षा करे ले।

## संदर्भ

श्रेणी:भारतीय नौसेना
भारतीय सेना

**भारतीय सेना** भारत के हथियारबंद सेनादल के सभसे प्रमुख आ धरती पे लड़े वाली सेना (थलसेना) हवे। एकर अस्थापना सन् १९४७ में भइल जब भारत अंग्रेजी राज से स्वतंत्रत भइल।

## संदर्भ

श्रेणी:भारतीय थलसेना
श्रेणी:देस अनुसार सेना
चीनी पीलक

**चीनी पीलक** या ** करिया मउरा वाला पीलक** (अंग्रेज़ी:Black-naped oriole) (Oriolus chinensis) एगो पीला रंग क आ मैना की आकार क चिरई हवे। ई पीलक से अलग ख़ाली इ वजह से बाते की एकरी गर्दन की पीछे मउरा पर करिया रंग क पट्टी होल। बाकि आम जनता एहू के पीलक कहि के बोलावेले। भोजपुरी में त इ पिरोला की नांव से भी जानल जाला हालाँकि ए तरह से आम जनता कुल तीन गो प्रजाति की चिराइन के पिरोला की नांव अ
से बोलवेले।

## इहो देखल जाय
*पिरोला चिरई
*भारत की चिरइन क लिस्ट

## संदर्भ


श्रेणी:भारत के चिरई
पीलक

**पीलक** (अंग्रेज़ी:Indian golden oriole) (Oriolus kundoo) एगो मैना की आकार क सुनहला पीयर रंग क चिरई हवे। आम जनता एके आ चीनीपप पीलक के दुनों के पीलक कहे ले।

## इहो देखल जाय
*पिरोला चिरई
*भारत की चिरइन क लिस्ट

## संदर्भ


श्रेणी:भारत के चिरई
पिरोला

**पिरोला** (अंग्रेज़ी:Black-hooded oriole) एगो मैना की आकर क पिरोला चिरई हवे जेवण पीलक चिरई से खाली अपनी मूंडी की करिया रंग की वजह से अलग होले।

## इहो देखल जाय
*पिरोला चिरई
*भारत की चिरइन क लिस्ट

## संदर्भ


श्रेणी:भारत के चिरई
फुलसुंघी

**फुलसुंघी** एगो छोटी मुकी सुन्दर चिरई के कहल जाला हालाकी एकरी परिवार में कई प्रजाति क चिरई आवेलिन जिन्हां के लोग सामान्य रूप से फुलसुंघीये कहेला।

## इहो देखल जाय
*बसन्ता चिरई
*भारत की चिरइन क लिस्ट

## संदर्भ


श्रेणी:चिरई परिवार
बड़का बसन्ता

**बड़का बसन्ता** या **त्रीहो** (अंग्रेज़ी:Great barbet) एगो बसन्ता परिवार क चिरई हउवे। इ के नेपाल में न्याउली कहल जाला।

इ चिरई मैना से थोड़ी सा बड़ होले।

ई हिमालय की तराई में पावल जाए वाली चिरई हवे जेवन जाड़ा की दिन में तनी अउरी नीचे ले आ जाले।
## इहो देखल जाय
*बसन्ता चिरई
*भारत की चिरइन क लिस्ट

## संदर्भ
ललमुनियाँ

**ललमुनियाँ** या **लालमुनी चिरई** (, Red muniya, *[[बैज्ञानिक नाँव|बै॰]]:Amandava amandava*) चिरइन के एगो प्रजाति बाटे।

## इहो देखल जाय
*बसन्ता चिरई
*भारत की चिरइन क लिस्ट

## संदर्भ

## बाहरी कड़ी

श्रेणी:भारत के चिरई
नीलकंठी बसन्ता

**नीलकंठी बसन्ता**, **नीलकंठ बसन्ता** (अंग्रेज़ी:Blue throated barbet) एगो बसन्ता चिरई हवे जेवना क कंठ नीला रंग क होला। एकर आकर मैना की बराबर होला। मूंडी आ लिलार क हिस्सा लाल रंग क आ आंख की किनारे करिया पट्टी होला।

निचला हिमालय की सहारे-सहारे ई पकिस्तान की रावलपिंडी से लेके म्यांमार ले पावल जाला।

## इहो देखल जाय
*बसन्ता चिरई
*भारत की चिरइन क लिस्ट

## संदर्भ
छोटका बसन्ता

**छोटका बसन्ता** (अंग्रेज़ी: White cheeked barbet) एगो बसन्ता परिवार क चिरई हवे। एकर आकार मैना से थोड़ी सा बड़ होला।

## इहो देखल जाय
*बसन्ता चिरई
*भारत की चिरइन क लिस्ट

## संदर्भ
कोटुर

**कोटुर** या बड़ा बसन्ता (अंग्रेज़ी: Brown-headed barbet) एगो बसंता परिवार क चिरई हवे। इ एगो बहुत लाजधुर चिरई हवे। अक्सर एकर "कुटुर्रू-कुटुर्रू" क आवाज वाली बोली बगइचा में सुनल जा सकेला।

## इहो देखल जाय
*बसन्ता चिरई
*भारत की चिरइन क लिस्ट

## संदर्भ
हरियर मुनियाँ

**हरियर मुनिया** (, *[[बैज्ञानिक नाँव|बै॰]]:Amandava formosa*) एगो मुनिया चिरइन के प्रजाति हवे जेवन हरियर रंग के होले।

## इहो देखल जाय
*बसन्ता चिरई
*भारत की चिरइन क लिस्ट

## संदर्भ

## बाहरी कड़ी

श्रेणी:भारत के चिरई
सूत्रधार (उपन्यास)

**सूत्रधार** एगो हिंदी उपन्यास बा जवन भिखारी ठाकुर की जीवन आ उनकी कविता रचना की बारे में बाटे।

## बाहरी कड़ी
* हीरा-भोजपुरी-का-हेराया-बाजार-में, राजीव रंजन गिरि, हिंदी समय पर

श्रेणी:हिंदी भाषा के उपन्यास
प्रेमचंद

**प्रेमचंद** (31 जुलाई 1880 — 8 अक्टूबर 1936; जन्म नाम: **धनपत राय**) जिनके **नवाब राय** के नाँव से भी जानल जाय, आ वर्तमान में अक्सरहा **मुंशी प्रेमचंद** के नाँव से जानल जाला, हिंदी आ उर्दू भाषा के उपन्यासकार, कहानीकार, आ संपादक रहलें। प्रेमचंद भारतीय उपमहादीप के प्रमुख लेखक लोग में गिनल जालें आ इनके "उपन्यास सम्राट" के उपाधि दिहल गइल। इनके 16 ठे उपन्यास आ लगभग 300 कहानी प्रकाशित भइल बा आ कई गो बिदेसी रचना सभ के हिंदी-उर्दू अनुबादो कइलें।

*[[सेवासदन]]*, *[[निर्मला]]*, *[[ग़बन]]* आ *[[गोदान]]* इनके सभसे परसिद्ध उपन्यास मानल जालें आ इनके लिखल कहानी सभ में *कफ़न*, *ईदगाह* वगैरह प्रमुख बाड़ी स। साहित्यिक पत्रिका *हंस* शुरू कइलें।

## संदर्भ

श्रेणी:हिंदी-भाषा के लेखक
श्रेणी:हिंदी-भाषा के उपन्यासकार
श्रेणी:हिंदी-भाषा के कहानीकार
श्रेणी:उर्दू-भाषा के लेखक
श्रेणी:उर्दू-भाषा के उपन्यासकार
श्रेणी:उर्दू-भाषा के कहानीकार
श्रेणी:भारतीय पत्रिका संपादक
श्रेणी:1880 में जनम
श्रेणी:1936 में निधन
श्रेणी:बनारस के लोग
श्रेणी:भारतीय पुरुष पत्रकार
श्रेणी:हिंदी-भाषा के पत्रकार
श्रेणी:भारतीय लेखक
श्रेणी:भारतीय उपन्यासकार
स्टार उत्सव

ई एको टीवी चैनल बा जोहन स्टार प्लस व लाइफ ओके के कार्यक्रम दिखावल रहल जात।

## अभी के कार्यक्रम
### पारिवारिक
* मन की आवाज-प्रतिज्ञा
* प्यार का दर्द है मीठा मीठा प्यारा प्यारा 
* साथ निभाना साथिया
* एक वीर की अरदास... वीरा
* ये रिश्ता क्या कहलाता है
* दीया और बाती हम
* सरस्वतीचन्द्र

### पौराणिक
* महाभारत
* देवों के देव... महादेव

### खेल
* स्टार पावर 
### हास्य
* मेड इन इंडिया

## इहो देखी

श्रेणी:टीवी चैनल
श्रेणी:भारत में टीवी चैनल
श्रेणी:हिंदी-भाषा के टीवी चैनल
बिग टीवी

*'बिग टीवी* एगो भारतीय सैटेलाइट सुबिधा बा। जोन टीवी चैनल दिखा रहल बाटे।

श्रेणी:टीवी चैनल
भुजइठा

**भुजइठा**, **भुजंगा** या **भुचेंगड़ा** या कोतवाल या ठाकुरजी (अंग्रेजी: Black drongo]] एगो बुलबुल की आकर का शरीर वाली आ लमहर दूमुहाँ पतवार नियर पोंछ वाली चिरई हवे।

## गैलरी


Dicrurus macrocercus, Nepal 1.jpg
Black Drongo (Dicrurus macrocercus) 22-Mar-2007 6-24-28 ver4.jpg 
Black Drongo (Dicrurus macrocercus) IMG 7702 (1)..JPG 
Black Drongo (Dicrurus macrocercus)- Juvenile at Kolkata I IMG 7812.jpg 
Black Drongo (Dicrurus macrocercus)- Juveniles at Kolkata I IMG 7822.jpg 
Black Drongo (Dicrurus macrocercus) with a cat in Hyderabad, AP W IMG 9632.jpg 


* Black drongo videos, photos & sounds on the Internet Bird Collection

श्रेणी:भारत के चिरई
गौरइया

**गौरइया** (अंग्रेजी: house sparrow, बैज्ञानिक नाँव: *Passer domesticus*) चिरइन के *[[गौरइया परिवार|पासरिडाइ]]* के सभसे प्रमुख चिरई हवे आ दुनिया के ज्यादातर हिस्सा में पावल जाले। छोटी मुकी ई चिरई आमतौर पर  लमहर आ  वजन वाली होले। मादा गौरइया आ बच्चा सभ के रंग पियाराहूँ भूअर आ सलेटी रंग के होला, जबकि नर गौरइया के देह पर ढेर चटकार करिया, सफेद आ भूअर चीन्हा होला आ कंठ में करिया चकत्ता होला। चिरई सभ के जाति *पासर* में कुल 25&nbsp;प्रजाति आवे लीं जिनहन में से इहो हवे आ ई यूरोप के ज्यादातर हिस्सा, भूमध्यसागरीय इलाका आ एशिया के अधिकांश इलाका सभ के मूल निवासी हवे। जान के भा अनजाने में, ई कई अउरी इलाका सभ में चहुँपावल गइल बा जिनहन में ऑस्ट्रेलिया के कुछ हिस्सा, अफिरका आ दुनो अमेरिका सामिल बाने; एह तरीका से ई दुनिया में सभसे ढेर क्षेत्र-बिस्तार वाली चिरई हवे।

मनुष्य के निवास स्थान से गौरइया के गहिरा जुड़ाव बा आ शहरी आ देहाती दुनो इलाका में ई पावल जाले। भले ई बहुत बिबिधता वाला अलग-अलग क्षेत्र सभ में पावल जात होखे, आमतौर पर अइसन घन जंगल, घास के मैदान आ रेगिस्तान सभ से दूरे रहे ले जहाँ कि मानव बस्ती न होखे। एकर मुख्य भोजन अनाज आ खर-कतवार सभ के बीया हवे हालाँकि, मोका मिले पर ई छोट किरौना आ अउरी कई तरह के चीज भी खा लेले। एकर शिकार करे वाला जीव सभ में बिलारि, बाज (हॉक), उरुआ आन कुछ मैमल सभ बाने।

गौरइया ढेर संख्या, हर जगह मिले के कारण आ मनुष्य के आबादी के साथे जुड़ाव के कारण एह चिरई के सांस्कृतिक महत्व बाटे। कहीं ई खेत खाए वाली चिरई के रूप में देखल जाले, कहीं पालतू के रूप में भी रखल जाले; कहीं एकरा के मार के खाइल जाला आ सेक्सुअल पावर आ कामुकता के साथे एकर संबंध बतावल जाला; कहीं ई बहुत आम चीज के चीन्हा मानल जाले आ कहीं अश्लील चीज (वलगर) के रूप में देखल जाले। भले ई बहुतायत में पावल जाले, कुछ इलाका सभ में एकर संख्या घटल बा। आइयूसीएन के लाल लिस्ट में एकरा के एकदम कम चिंताजनक श्रेणी में रखल गइल बा।

## इहो देखल जाय
* मैना

## संदर्भ

श्रेणी:भारत के चिरई
श्रेणी:चिरई
श्रेणी:गौरइया
देश

**देश** अर्थात **राष्ट्र** भूगोलीय आ राजनैतिक रूप से एगो अलग पहचान वाला क्षेत्र होखेला। एगो देश पूर्ण रूप से स्वतंत्र हो सकेला या फिर एगो कौनो देश द्वारा अधिकृत या अर्ध स्वतंत्र भी हो सकत बा।

## बाहरी लिंक
* Canada Foreign Affairs Travel Advisories 
* The CIA World Factbook 
* Country Portals from the United States Department of State, including Background Notes
* Country Profiles from BBC News
* Country Studies from the United States Library of Congress
* Foreign Information by Country  and Country & Territory Guides from GovPubs at UCB Libraries
* PopulationData.net 
* United Nations statistics division


श्रेणी:मानव भूगोल
भौतिक भूगोल

240px|thumb|पथ्वी के उपग्रह से लिहल तस्वीर के नक्शा के रूप में देखावल रूप
**भौतिक भूगोल** () भूगोल के दू गो प्रमुख शाखा सभ में से एक हवे आ एह शाखा में धरती पर मौजूद प्राकृतिक चीज सभ के भूगोलीय अध्ययन कइल जाला। भौतिक भूगोल में, पृथिवी के ठोस चट्टानी हिस्सा थलमंडल, चारों ओर मौजूद हवा से बनल वायुमंडल, समुंद्र आ सागर के रूप में मौजूद जलमंडल, आ बिबिध जिया-जंतु आ बनस्पति से बनल जीवमंडल के अध्ययन होला। एकरे बिपरीत, भूगोल के दुसरकी शाखा मानव भूगोल हवे जेह में मनुष्य के काम से प्रभावित भा मनुष्य के बनावल पर्यावरण से संबंधित चीजन के पढ़ाई होला।

भूगोल के शाखा होखे के नाते, एह बिसय में ऊपर बतावल चीज सभ के अध्ययन जगह आ क्षेत्र के संदर्भ में कइल जाला आ *[[स्पेशियल एनालिसिस|स्पेशियल पैटर्न]]* के खोज आ ब्याख्या कइल जाला। एकरे अलावा मनुष्य आ पर्यावरण के आपसी संबंध आ मनुष्य के पर्यावरण पर परभाव के अध्ययन भी अलग-अलग जगह आ क्षेत्र के संदर्भ में कइल जाले।

## उपशाखा
125px|thumb|प्राकृतिक मेहराब
* **[[जलवायु बिज्ञान]]** में धरती के चारो ओर मौजूद वायुमंडल, आ एह में होखे वाला मौसम संबंधी बदलाव सभ के लंबा समय के औसत पैटर्न यानी जलवायु के अध्ययन कइल जाला। अलग-अलग इलाका में अलग तरह के जलवायु सभ के बिबरन आ ब्याख्या एकर मुख्य बिसय हवे। जलवायु बदलाव के अलग-अलग जगह पड़े वाला परभाव के अध्ययन आ रिसर्च भी एही के क्षेत्र में आवे ला।
* **[[भूआकृति बिज्ञान]]** धरती के सतह के रूप समझे आ एह पर मौजूद बिबिध थलरूप सभ के बर्णन आ ब्याख्या करे, उनहन के इतिहासी बिकास के ब्याख्या करे वाला बिज्ञान हवे।
* **[[समुंद्रबिज्ञान]]** में पृथिवी पर पावल जाए वाला जलमंडल के अध्ययन ह। समुंद्र आ सागर, इनहन के पानी के भौतिक बिसेसता में बिबिधता, उनहन में चले वाली धारा, ज्वार-भाटा, आ समुंदरी संसाधन सभ के पढ़ाई कइल जाला।
* **[[जीवभूगोल]]** धरती पर के सगरी जिया-जंतु आ बनस्पति के भूगोलीय बिस्तार आ अलग-अलग तरह के इकोसिस्टम आ बायोम सभ के अध्ययन हवे। मने की ई जीवमंडल के भूगोलीय अध्ययन करे ला।

एह चार गो के अलावा भौतिक भूगोल के उपशाखा सभ में समुंद्रतटीय भूगोल, माटी बिज्ञान, क्वार्टरनरी बिज्ञान, जलबिज्ञान आ पर्यावरण भूगोल शामिल बाने।

## इहो देखल जाय
* भूगोल
* मानव भूगोल

## संदर्भ

श्रेणी:भौतिक भूगोल
**
श्रेणी:भूगोल के शाखा
कौड़िल्ला

**कौड़िल्ला** (Kingfisher) एगो चिरईन क जाति हवे। ए जाती की अन्दर कई गो प्रजाति क चिरई आवेलीं।

कौड़िल्ला के अउरी कई गो नाँव से बोलावल जाला जइसे की मछरेंगा, किलकिला।

श्रेणी:भारत के चिरई
बया

**बया** या**सोन चिरइया** (अंग्रेज़ी: Baya weaver) एगो गौरइया की साइज क छोटी मुकी चिरई हवे। ई बहुत सुन्दर खतोना बनावे खातिर जानल जाले।

ई पूरा दक्खिनी एशिया आ दक्खिनी पूरबी एशिया में पावल जाले।

## इहो देखल जाय
*भारत की चिरइन क लिस्ट

## संदर्भ


श्रेणी:भारत के चिरई
सामाजिक भूगोल

**सामाजिक भूगोल** (अंग्रेजी: Social geography) मानव भूगोल के एगो शाखा हउवे। ई शाखा सामाजिक सिद्धांत आ समाजशास्त्रीय संकल्पना (कांसेप्ट) सभ से संबंधित बा आ समाज के बिबिध तत्व आ प्रक्रिया सभ के स्थानिक (स्पेशियल) अध्ययन करे ला। हालाँकि, भूगोल में समाज के अध्ययन काफी सुरुआते से भ रहल बा, सामाजिक भूगोल के अध्ययन अलगा से एगो शाखा के रूप में भी ढेर दिना से हो रहल बा, एकरे बिसयबस्तु मने कि *स्कोप* के बारे में बिद्वान लोग अभिन ले एकमत नइखे। बिसयबस्तु के मामिला में सामाजिक भूगोल आ भूगोल के अउरी कई गो शाखा में आपस में ओभरलैप देखे के मिले ला आ साथे-साथ सामाजिक भूगोल आ समाजशास्त्र आ समाज कार्य (सोशल वर्क) नियर बिसय सभ से भी ओभरलैप देखे में आवे ला।

ब्रिटैनिका एन्साइक्लोपीडिया के अनुसार, "सामाजिक भूगोल आपन धियान समाज में मौजूद बिभाजन सभ, सुरुआती तौर प बर्ग-बिभाजन, नृजातीयता (एथनिसिटी) आ कुछ हद तक धर्म (आधारित बिभाजन) पर केंद्रित करे ला; हालाँकि, हाल में एह में अउरी कई चीज जुड़ल बा, जइसे कि लिंग (जेंडर) आ कामुक झुकाव, उमिर वगैरह।"

## परिभाषा

## बिसय-बस्तु

## इहो देखल जाय
* भूगोल
* भौतिक भूगोल
* मानव भूगोल

## संदर्भ

श्रेणी:मानव भूगोल
श्रेणी:भूगोल के शाखा
श्रेणी:सामाजिक भूगोल
प्रादेशिक भूगोल

**प्रादेशिक भूगोल** (अंग्रेज़ी: Regional Geography) भूगोल क एगो प्रमुख शाखा हउवे। प्रादेशिक भूगोल में पृथिवी के प्रदेश सभ में बाँटल जाला आ एही प्रदेश सभ के अध्ययन के इकाई मान के उनहन के अध्ययन कइल जाला आ बिबरन प्रस्तुत कइल जाला। एह में पृथिवी के कौनों इलाका (लैंड्स & लैंडस्केप्स) में पावल जाए वाले सांस्कृतिक आ प्राकृतिक भूगोलीय तत्वन (जियोफैक्टर्स) के आपसी अंतर्क्रिया क अध्ययन होला। प्रादेशिक भूगोल के बिपरीत सिस्टमेटिक या क्रमबद्ध एप्रोच भूगोल के अध्ययन के अइसन तरीका बाटे जवना में कौनों भूगोलीय तत्व के पुरा दुनिया में वितरण आ वितरण के पैटर्न के अध्ययन होला।

## बेसिक कांसेप्ट

## इतिहास
प्रादेशिक भूगोल के क्षेत्र में अध्ययन करे वाला चाहे अपना भूगोलीय अध्ययन में प्रादेशिक भूगोल के एप्रोच अपनावे वाला भूगोलवेत्ता लोगन के लमहर इतिहास रहल बा। ई लगभग ओतने पुरान हवे जेतना खुद भूगोल एगो अध्ययन के शाखा के रूप में बा। पृथिवी के अलग-अलग हिस्सन के रूप में पहिचान करे आ उनहन के बिसेसता बतावे चाहे उनहना के बिसेसता के अध्ययन करे के इतिहास पुरान बा; भले प्रादेशिक भूगोल के रूप में एह शाखा के नाँव आ उदभव बाद में आइल।

6वीं से 3सरी सदी ईपू. में यूनानी भूगोलवेत्ता लोग अलग-अलग जगहन के भूगोल के वर्णन करत रहे। हिकैटियस आपन किताब *जेस पीरियोड्स* के दू खंड में लिखलें जेह में से एगो में यूरोप के इलाका सभ के बरनन रहे आ दुसरहा में एशिया के इलाका सभ के।

भूगोल के क्लासिकल पीरियड में अलेक्जेंडर फॉन हम्बोल्ट सिस्टमेटिक भूगोल के अस्थापना कइलें आ कार्ल रिटर प्रादेशिक भूगोल के ढेर महत्व दिहलें।

हालाँकि, बाद समय में, ख़ास प्रादेशिके भूगोल के क्षेत्र में काम करे वाला आ एह बिचारधारा आ एप्रोच के आगे बढ़ावे वाला लोगन में हेटनर के नाव प्रमुख बा जे भूगोल के 'कोरोलॉजी' के रूप में परिभाषित कइलें। विडाल डी ला ब्लाश, एगो संभववादी भूगोलवेत्ता रहलें जे 'पे'ज' (pays) के कांसेप्ट दिहलें आ छोट-छोट प्रदेशन में बाँट के फ़्रांस के इलाका सभ के बरनन कइलें। इनकर *शारे-दी-वी* के कांसेप्ट एक किसिम के प्रादेशिके भूगोल रहल।

अमेरिका के भूगोलवेत्ता सभ में रिचार्ड हार्टशोर्न के नाँव सभसे प्रमुख बा जे दुसरा बिस्व जुद्ध के जमाना में 'एरियल डिफरेंसियेशन' के कांसेप्ट दिहलें आ प्रादेशिक भूगोल के प्रमुख वकालत करे वाला लोगन में रहलें। कार्ल ओ. सॉअर, 'कल्चरल लैंडस्केप' के अध्ययन के पुरोधा, के एक किसिम के प्रादेशिके भूगोलवेत्ता मानल जाला जे ब्लाश, हेटनर  आ हार्टशोर्न से बहुत परभावित रहलें।

## प्रमुख भूगोलवेत्ता
* कार्ल रिटर
* विडाल डी ला ब्लाश
* आल्फ्रेड हेटनर
* ए. जे. हरबर्टसन
* रिचार्ड हार्टशोर्न
* कार्ल ओ. सॉअर

## इहो देखल जाय
* भूगोल
* भौतिक भूगोल
* मानव भूगोल

## फुटनोट आ संदर्भ

## स्रोत ग्रंथ
* 
* 
* 

## बाहरी कड़ी
* Systematic Geography - W. M. Davis, *Proceedings of the American Philosophical Society*, Vol. 41, No. 170 (Apr., 1902), pp. 235-259, JSTOR पर।
* 

श्रेणी:भूगोल शब्दावली
श्रेणी:भूगोल
कृषि भूगोल

thumb|right|अमेरिका के कंसास में खेती के पैटर्न देखावत एगो उपग्रह चित्र।
thumb|पेरू के पिकाचू में सीढ़ीदार खेती।
**खेती के भूगोल** भा **कृषि भूगोल** (अंग्रेजी: Agricultural geography, *एग्रिकल्चरल ज्याॅग्रफी*) मानव भूगोल के अंतर्गत आवे वाली शाखा आर्थिक भूगोल के एगो उपशाखा हउवे। खेती के बैस्विक आ क्षेत्रीय पैटर्न के अध्ययन एकर मुख्य बिसय हवे — बिस्व के बिबिध कृषि प्रकार, कृषि अवस्थिति (लोकेशन), आ कृषि प्रदेश नियर चीज एह शाखा के अंतर्गत पढ़ल जालें। हालाँकि, खेती से जुड़ल उत्पादन के अध्ययन परंपरागत रूप से प्रमुख बा जबकि उपभोग से जुड़ल चीज के अध्ययन पर जोर कम बा।

## बिसयबस्तु
परंपरागत रूप से खेती के भूगोल मानव भूगोल के शाखा आर्थिक भूगोल के उपशाखा के रूप में देखल जाला। आर्थिक भूगोल में मनुष्य के बिबिध प्राथमिक, द्वीतीयक, तृतीयक वगैरह आर्थिक क्रिया सभ के भूगोली पैटर्न के अध्ययन कइल जाला। खेती के, जे आजीविका (जीवन चलावे के आगम) आ खुद के उपभोग खाती कइल जाय, प्राथमिक क्रिया मानल जाला।

स्वतंत्र रूप से, भूगोल के शाखा के रूप में कृषि भूगोल के अध्ययन के प्रमुख बिसय नीचे दिहल बाड़ें:
* एह चीज के ब्याख्या कि धरती पर बिबिध किसिम के खेती के बितरण एक जगह से दुसरे जगह कइसे असमान बितरण लिहले बा आ ओह जगह सभ के स्पेशियल (स्थानिक) अरेंजमेंट में खेती कइसे सामंजस्य लिहले बा,
* कइसे कौनों खास इलाका में खास किसिम के खेती बिकसित भइल बा आ बाकी जगह से ई कइसे अलग बा,
* खेती के सिस्टम (फार्मिंग सिस्टम) कइसे ऑपरेट करे लें आ इनहन में बदलाव कइसे होखे ला,
* खेती में हो रहल बदलाव के दिसा, कहाँ कइसन बा, आ काहें ई बदलाव हो रहल बा, अउरी
* फसल के क्षेत्रीय भा प्रादेशिक पैटर्न का बा, खेती के प्रादेशिक बिभाजन में बिकास के बिबीधता आ असमानता कवना तरह के बा।

## लोकेशन मॉडल
thumb|230px|right|alt=आधा बृत्त में चूड़ीदार ढंग से बनल पट्टी सभ जे अलग-अलग खेती के किसिम देखावत बाड़ी|खेती के लोकेशन मॉडल; अलग-आलग पट्टी अलग किसिम के खेती देखा रहल बा जबकि बीच में बाजार सेंटर देखावल बा।

कवना किसिम क खेती कहाँ, आ काहें हो रहल बा एकर बिस्लेषण खेती के लोकेशन संबंधी सिद्धांत द्वारा कइल जाला। वॉन थ्यूनेन मॉडल अइसने एगो सैद्धांतिक मॉडल हवे जे ई बतावे ला कि बाजार के सेंटर से दूरी बढ़े प खेती के पैटर्न में कइसे बदलाव होखे ला।

## भारत में
भारत में कृषि भूगोल के क्षेत्र में काम के शुरुआत दक्खिनी भारत में भइल। के. सी. रामकृष्णन, एस. एम्. सी. अय्यर, राजमनिक्कम आ गोपालन नियर बिद्वान लोग एह क्षेत्र के छोट छोट इलाका सभ के खेती के भूगोल के विवरण पर काम कइल। उत्तर भारत में सबसे पहिले बी.एन. मुखर्जी उत्तर प्रदेश के कृषि भूगोल पर काम कइलें आ इनके एडिनबरा इन्वर्सिटी से एह बिसय पर पी.एच.डी. मिलल; बिहार के कृषि भूगोल पर पी. दयाल के लंदन से पी.एच.डी के उपाधि मिलल। दयाल पंजाब के खेती के भूगोल पर काम कइलें आ जसवीर सिंह हरियाणा के हिसार इलाका के खेती के समस्या पर काम कइलें।

भारत के कृषि प्रदेश के वर्गीकरण कई बिद्वान लोग बिबिध आधार पर कइल जेह में एम. एस. रंधावा (1958), पी. सेनगुप्त (1968) आ आर. एल. सिंह (1971) के वर्गीकरण प्रमुख बाड़ें।

## इहो देखल जाय
* भूगोल
* भौतिक भूगोल
* मानव भूगोल

## संदर्भ

## बाहरी कड़ी

* 
* 
* 

श्रेणी:भूगोल के शाखा
श्रेणी:मानव भूगोल
श्रेणी:खेती
श्रेणी:भूगोल
आर्थिक भूगोल

**आर्थिक भूगोल** () मानव भूगोल के एगो  शाखा हउवे। एहमा मानव के अलग-अलग आर्थिक क्रियाकलापन कै अध्ययन भूगोलीय संदर्भ में करल जाला।

## इहो देखल जाय
* भूगोल
* भौतिक भूगोल
* मानव भूगोल

## संदर्भ

+
श्रेणी:भूगोल के शाखा
श्रेणी:मानव भूगोल
ज्योतिष (बहुअर्थी)

*गणित ज्योतिष (Astronomy)
*फलित ज्योतिष (Astrology)
*ज्योतिषी (Astrologer)
सांस्कृतिक भूगोल

**सांस्कृतिक भूगोल** (; *कल्चरल ज्याॅग्रफी*) मानव भूगोल के एगो शाखा हउवे। अलग-अलग देश आ उनहन के संस्कृति के अध्ययन के कुछ झलक त पुरान जमाना के भूगोलविद जइसे टॉलमी आ स्ट्रैबो तक में मिले ला लेकिन एकेडेमिक रूप में कल्चरल ज्याॅग्रफी बीसवीं सदी के शुरुआती दौर में उठान पर आइल। जब पर्यावरणीय नियतिवाद (environmental determinism) के विचार साम्हने आइल कि - आदमी आ समाज के विकास पूरा तरह पर्यावरण से नियंत्रित होखेला—एह बिचारधारा के विरोध आ बिकल्प के रूप में नयका राह - संभववाद आ आगे चल के सांस्कृतिक भूगोल निकलल। पर्यावरण के आधार पर बनावल तयशुदा इलाका के पढ़ाई करे के बजाय, सांस्कृतिक भूगोल 'कल्चरल लैंडस्केप' (cultural landscape) में दिलचस्पी लेवे लागल—मतलब की मनई कइसे आपन संस्कृति के छाप जमीन, बस्ती, खेत, सड़क, आ समाजिक जगह पर छोड़े ला। एह दिशा में अगुआ बनलें अमेरिकी भूगोलवेत्ता कार्ल ओ. सॉअर, जे यूनिवर्सिटी ऑफ कैलिफ़ोर्निया, बर्कले से जुड़ल रहलें। एही कारण से कल्चरल जिओग्रफ़ी पर लंबे समय तक अमेरिकी लेखन आ विद्वानन के प्रभाव हावी रहल।

एह परंपरा से जुड़ल भूगोलवेत्ता मानेलन कि संस्कृति आ समाज आपन लोकल लैंडस्केप से विकसित होला, बाकिर ओही समय ऊ ओह लैडस्केपवो के आकार देला।
प्राकृतिक लैंडस्केप आ मनई के एह आपसी असर से सांस्कृतिक लैंडस्केप बनेला। ई समझ कल्चरल जिओग्रफ़ी के आधार रहे, बाकिर पिछला चालीस बरिस में संस्कृति के समझ अउरी गहिरा आ जटिल रूप ले लिहलस। एमें एंथ्रोपोलॉजी, समाजशास्त्र, लिटरेरी थियरी, आ नारीवादी सोच जइसन कई विषय से विचार जुड़ल। कल्चरल जिओग्रफ़ी में संस्कृति के एके तरह के परिभाषा हावी नइखे। संस्कृति के अर्थ कइसे समझल जाव—एहमें मतभेद हो सकेला—बाकिर भूगोलवेत्ता लोग एक बात पर पूरा जोर देला: ऊ अइसन सिद्धांत के अस्वीकार करेला, जवन संस्कृति के अइसन चीज समझे ला जइसे ऊ बहुत छोट, अलग-थलग, आ असली जीवन से कटल चीज होखे।

## इहो देखल जाय
* भूगोल
* भौतिक भूगोल
* मानव भूगोल

## संदर्भ

## अउरी पढ़े लायक
* Carter, George F. *Man and the Land. A Cultural Geography*. New York: Holt, Rinehart & Winston, 1964.
* Tuan, Yi-Fu. 2004. "Centennial Forum: Cultural Geography: Glances Backward and Forward". Annals of the Association of American Geographers. 94 (4): 729–733.

श्रेणी:मानव भूगोल

श्रेणी:संस्कृति
श्रेणी:भूगोल के शाखा
मानव भूगोल

**मानव भूगोल** () भूगोल के दू गो प्रमुख शाखा में से एक ह, दुसरही भौतिक भूगोल हवे। ई भूगोल के अइसन शाखा हवे जे मानव समुदाय, संस्कृति, अर्थब्यवस्था, आ पर्यावरण अउरी इनहन के आपसी क्रिया-प्रतिक्रिया के बीच के स्थानिक संबंध सभ के अध्ययन करे ले, अइसन अध्ययन सभ के उदाहरण स्कूल सभ में पढ़ावल जालें; जइसे कि - शहरी बिस्तार, शहरी पुनर्विकास वगैरह। ई सामाजिक इंटरैक्शन सभ आ पर्यावरण के बीचा के एक दुसरे पर स्थानिक अंतर-निर्भरता के बिश्लेषण गुणात्मक आ मात्रात्मक बिधि के जरिये करे ला।

1945 से ले के अबतक ले मानव भूगोल में पाँच गो मुख्य उपशाखा भा बिभाजन सामिल बाड़ें। पहिला चार गो – आर्थिक, सामाजिक, सांस्कृतिक आ राजनीतिक – समकालीन जिनगी के मुख्य क्षेत्र आ सामाजिक बिज्ञान के बिसय सभ से जुड़ल बाने जिनहन के संघे भूगोलवेत्ता लोग इंटरैक्ट करे ला (मने कि, अर्थशास्त्र, समाज बिज्ञान, मानव बिज्ञान, अउरी राजनीति बिज्ञान आ अंतर्राष्ट्रीय संबंध); पाँचवीं उपशाखा ऐतिहासिक भूगोल बाटे।

जर्मन भूगोलवेत्ता फ्रेड्रिक रेटजेल के मानव भूगोल के जनक (पिता) मानल जाला जे परसिद्ध किताब *एंथ्रोपोज्याग्रफी* लिखलें। इनके अमेरिकी शिष्या ई सी सेम्पुल इनके बिचारन के आगे बढ़वली आ अमेरिका में पापुलर बनवली। फ्रांस में मानव भूगोल के संस्थापक विडाल डि ला ब्लाश रहलें। अमेरिका में कार्ल ओ. सॉवर परसिद्ध सांस्कृतिक भूगोलवेत्ता रहलें।

## इहो देखल जाय
* भूगोल
* भौतिक भूगोल

## संदर्भ

**

श्रेणी:भूगोल के शाखा
श्रेणी:सामाजिक बिज्ञान
खगोलिकी

**खगोलिकी** भा **खगोलशास्त्र** () विज्ञान के एगो शाखा हउवे जेह में पृथिवी के बाहर आकाश भा अंतरिक्ष में मौजूद चीजन, जइसे की ग्रह, नक्षत्र आ आकाश गंगा आदि क पढ़ाई आ रिसर्च होल। प्राचीन काल में एहमें ग्रहन क गति आ आकाश में स्थिति क पूर्वानुमान लगावे का भी अध्ययन होखे आ एकर जुड़ाव ज्योतिष आ भूगोल दुनों से रहल।

## खगोलिकी के बिना-सुलझल सवाल

हालाँकि, खगोलिकी रुपी ई बैज्ञानिक शाखा बहुत गजब के बिकास कइले बा आ प्रकृति आ ब्रह्मांड के समझ बढ़ावे में मददगार भइल बाटे, अभिन ले बहुत सारा सवाल अइसन बाड़ें जिनाहन के जबाब मिले के बाकी बाटे। एह सवालन के जबाब खाती नया जमीन आ स्पेस आधारित उपकरण आ औजार बनावे आ संभवतः नया किसिम के सिद्धांत आ एक्सपेरिमेंट सभ के जरूरत बाटे। कुछ प्रमुख सवाल बाड़ें:
* स्टेलर मास स्पेक्ट्रम के उत्पत्ती कइसे होखे ला? मतलब ई की खगोल बैज्ञानिक लोग हमेशा ठीक एकही किसिम के स्टेलर मास सभ के बितरण—सुरुआती मास फंक्शन—काहें देखे ला, जबकि आभासी रूप से सुरुआती दसा कुछऊ रहल होखे? तारा आ ग्रह सभ के निर्माण के बारे में अउरी गहिराई से जानल अभिन ले बाकी बा।
* का ब्रम्हांड में अउरियो कहीं जीवन बाटे? बिसेस रूप से, अउरियो कहीं बुद्धिमान जीवन बा कि नाहीं? अगर अइसन होखे, फर्मी पैराडॉक्स के का होखी? अउरी दूसर कहीं जिनगी के होखले के बैज्ञानिक आ दार्शनिक परभाव बहुत महत्व के बाड़ें। सौर मंडल नार्मल बाटे कि एटिपिकल (atypical)?
* डार्क मैटर आ डार्क एनर्जी के मूल प्रकृति का बाटे? इहे पूरा ब्रम्हांड (कोसमोस) के इवोल्यूशन आ नियति के भारी रूप से परभावित करे लें, तब्बो अभिन ले इनहन के बारे में बहुत जानकारी ना बाटे। 
* ब्रम्हांड के अंतिम नियति खा होखी?
* सभसे सुरुआती गैलेक्सी कइसे बनली सऽ? अतना सुपरमैसिव ब्लैक होल सभ कइसे बनलें?
* अल्ट्रा-हाई-एनर्जी कॉस्मिक किरन सभ कवना कारन से पैदा हो रहल बाड़ीं?
* स्टैंडर्ड बिग-बैंग मॉडल के प्रेडिक्शन के तुलना में लिथियम के मौजूदगी चार गुना कम काहें बाटे?
* इवेंट होराइजन के पार का होखे ला?

## इहो देखल जाय
* भूगोल
* गणितीय भूगोल आ भूमितिकी (geodesy)

## संदर्भ


+
श्रेणी:गणितीय भूगोल
श्रेणी:अंतरिक्ष बिज्ञान
कार्टोग्राफी

**कार्टोग्राफी** या मानचित्र विज्ञान या नक्शानवीसी (अंग्रेज़ी: Cartography) एगो विज्ञान आ कला हवे जेवन नक्शा बनावे की विधि आ तरीका क अध्ययन करेला।

## इहो देखल जाय
* पर्यावरण
* भूगोल
* भूगोलीय सूचना तंत्र
* भूसूचना विज्ञान
* भूमिति विज्ञान

## संदर्भ


+
श्रेणी:पर्यावरण
रिमोट सेंसिंग

**रिमोट सेंसिंग** () एगो तकनीक आ प्रक्रिया हवे जेह में आकाश में उड़ रहल गुब्बारा, हवाई जहाज भा उपग्रह पर लागल कैमरा या सेंसर से धरती के कौनों हिस्सा क चित्र खींचल जाला आ चित्र से बिबिध किसिम के जानकारी इकठ्ठा कइल जाला। दुसरे शब्द में, रिमोट सेंसिंग, भूगोलीय आँकड़ा बटोरे के तरीका हवे जेह में कैमरा भा सेंसर धरती के सतह से ऊपर कौनों प्लेटफार्म (जहाज भा उपग्रह वगैरह) पर मौजूद रहे ला आ पृथिवी के सतह से रिफ्लेक्ट होखे वाला चाहे एमिट होखे वाला इलेक्ट्रो-मैग्नेटिक रेडिएशन (ईएमआर) के सेंस करे ला।

रिमोट सेंसिंग के प्रक्रिया के, प्लेटफार्म के आधार पर बाँटल जा सके ला - हवाई जहाज पर मौजूद कैमरा से फोटो खींचे के काम हवाई फोटोग्राफी कहाला, जबकि उपग्रह पर लागल सेंसर से चित्र (इमेज) लिहल सैटेलाइट रिमोट सेंसिंग। एही तरह सेंसर के प्रकार के आधार पर भी एकर दू प्रकार में बाँटल जाला: 'एक्टिव रिमोट सेंसिंग' आ 'पैसिव रिमोट सेंसिंग'; जब सेंसर अइसन संकेत रिसीव करे जे ओही प्लेटफार्मे से भेजल गइल होखे आ जमीन से टकरा के वापस आइल होखे तब एकरा के एक्टिव रिमोट सेंसिंग कहल जाला, जइसे कि राडार द्वारा चित्र लिहल (राडार रिमोट सेंसिंग)। एकरे बिपरीत सुरुज के प्रकाश के धरती से रिफ्लेक्ट हो के लवटे वाला हिस्सा के ग्रहण करे वाला सेंसर सभ द्वारा कइल रिमोट सेंसिंग पैसिव रिमोट सेंसिंग कहाला।

ज्ञान-बिज्ञान के शाखा के रूप में रिमोट सेंसिंग के मतलब ऊपर बतावल प्रक्रिया आ तकनीकी के अध्ययन करे वाला बिसय होला। एकरे साथे जुड़ल अन्य कई बिसय बाड़ें जे संबंधित चीज सभ के अध्ययन करे लें, जइसे कि डिजिटल इमेज प्रॉसेसिंग, फोटोग्रामेटरी, जीआइसाइंस वगैरह। रिमोट सेंसिंग के उत्पाद के रूप में हवाई फोटो आ उपग्रह आँकड़ा (उपग्रह से लिहल इमेज) आजकाल जीवन के बिबिध क्षेत्र में इस्तमाल हो रहल बाटे।

## इहो देखल जाय
* सैटेलाइट इमेज
* हवाई फोटोग्राफी
* राडार रिमोट सेंसिंग
* पर्यावरण
* टिकाऊ विकास
* भूगोल

## संदर्भ

+

श्रेणी:पृथिवी बिज्ञान
श्रेणी:पर्यावरण
जीआइएस

**जीआइएस** (**GIS** — ; उच्चा.: *ज्याग्रफिकल इनफार्मेशन सिस्टम*), कंप्यूटर आधारित सिस्टम हवे जेवना में भूगोलीय आँकड़ा सहेज के रक्खल जा सकेला, एह आँकड़ा सभ के मैनिपुलेशन, बर्गीकरण, एनालिसिस, क्वैरी आ प्रेजेंटेशन कइल जा सकेला। ई एगो खास तरह के इनफार्मेशन सिस्टम हवे जे भूगोलीय आँकड़ा खातिर डिजाइन कइल गइल हवे। इनफार्मेशन सिस्टम के मतलब होला, कंप्यूटर आधारित सिस्टम जेह में सूचना आ जानकारी के इनपुट के रूप में दिहल जाय, बिबिध तरीका से प्रासेस कइल जा सके आ सार्थक आउटपुट हासिल कइल जा सके।

कुछ लोग, जीआइएस के परिभाषा, कंप्यूटर आधारित औजार सभ के समूह के रूप में भी करे ला। मतलब की अइसन औजार आ उपकरण सभ के सेट जिनहन के इस्तेमाल भूगोलीय आँकड़ा के अध्ययन भा बिस्लेषण करे में मददगार होखे। अन्य लोग जीआइएस के आँकड़ा भंडार, यानी डेटाबेस के रूप में भी देखे ला; अइसन डेटाबेस जेह में भूगोलीय आँकड़ा रखल होखे, एह आँकड़ा के बिस्लेषण करे, एह में से क्वैरी करे आ एकर प्रेजेंटेशन करे के सुबिधा मौजूद होखे।

कौनों भी कंप्यूटर सिस्टम मतिन, जीआइएस के भी तीन गो कंपोनेंट होला — हार्डवेयर, साफ्टवेयर आ ह्यूमनवेयर। जीआइएस के कई गो साफ्टवेयर फ्री डोमेन में भी उपलब्ध बाने जबकि कई सारा साफ्टवेयर कामर्शियल इस्तेमाल वाला बाने।
वेब जीआईएस आ वेब मैपिंग लगभग समान अरथ में इस्तेमाल होखे वाला टर्मावली हवे। वेब मैपिंग के मतलब बा जीआइएस के उत्पाद के वेब ब्राउजर के जरिये हासिल कइल। अइसन नक्सा बनावे के बिधा के वेब कार्टोग्राफी कहल जाला।

जीआईएस के अध्ययन करे वाला बिज्ञान के ***[[ज्याग्राफिक इनफार्मेशन साइंस]]*** (जीआइसाइंस) कहल जाला आ ई खुद ज्ञान के एक ठो एगो बड़हन शाखा भूसूचना बिज्ञान (*जियोइन्फार्मेटिक्स*) के अंदर आवे ला।

## इहो देखल जाय
* रिमोट सेंसिंग
* पर्यावरण
* टिकाऊ विकास
* वेब मैपिंग

## संदर्भ

+
श्रेणी:पृथिवी बिज्ञान
श्रेणी:पर्यावरण
फलित ज्योतिष

**फलित ज्योतिष** या **फल ज्योतिष** (अंग्रेजी: Astrology) एक तरह क विद्या हवे जेवना में मनुष्य की ऊपर ग्रह-नक्षत्र की पड़ेवाला परभाव क अध्ययन होला।

फलित ज्योतिष की जानकार के **ज्योतिषी** कहल जाला।

## संदर्भ

श्रेणी:बिज्ञान
संसाधन भूगोल

**संसाधन भूगोल** (अंग्रेजी: Resource geography) आम ब्यापक बिभाजन अनुसार मानव भूगोल के, आ बिसेस रूप से सटीक आ सकेत बिभाजन अनुसार आर्थिक भूगोल के, एगो शाखा हउवे। भूगोल के ई शाखा मुख्य रूप से संसाधन सभ के पृथिवी पर अलग-अलग जगह बितरण पर धियान केन्द्रित करे ला। संसाधन के कमी, संसाधन के पर्याप्तता (भरपूर मौजूदगी), गुणवत्ता (इस्तेमाल खाती आ उत्पादन में महत्व अनुसार) आ मनुष्य के सस्टेनेबल बिकास एकर मुख्य फोकस बाटे। एकरे अलावा ई, संसाधन सभ के उपलब्धता वाला इलाका आ डिमांड वाला इलाका के बीच बिसमता के भी अध्ययन करे ला।

संसाधन भूगोल के मुख्य सवाल ई बा की पृथिवी पर सीमित मात्रा में पावल जाए वाला संसाधन सभ कइसे मनुष्य के असीमित मांग के पूरा क सके लें। एह शाखा के बिचारधारा में उपयोगिता वादी, प्राग्मैटिक आ प्रबंधनकारी, तीनों तरह के बिचार रहल बा।

## बिसयबस्तु
भूगोल अपना सुरुआती काल से धरती प बिबिध चीज सभ के बितरण के अध्ययन करे वाला बिसय बा; साथे-साथे साथ ई मनुष्य के बिबिध क्रियाकलाप आ मनुष्य के पर्यावरण के बीचा में संबंध के भी स्थान (जगह) के बिसेस महत्व के धियान में रख के अध्ययन करे वाला बिसय हवे। मनुष्य के क्रियाकलाप सभ के स्थानिक (स्पेशियल) अध्ययन भूगोल के बिसाल शाखा मानव भूगोल के अंतर्गत कइल जाला। मानव भूगोल के उपशाखा बा आर्थिक भूगोल जे मनुष्य के बिबिध आर्थिक कामकाज सभ के भूगोलीय अध्ययन आ बिस्लेषण करे ला।

मूल रूप से प्राकृतिक संसाधन सभ के भूगोल के अध्ययन में — संसाधन सभ के धरातल प बितरन, इनहन के ख़ास तरीका से (असमान) बितरण के कारण आ पैटर्न के अध्ययन, बितरण में जगह अनुसार बिबिधता आ असमानता के कारण पड़े वाला आर्थिक परभाव वगैरह के अध्ययन कइल जाला।

समय के साथ एह शाखा के फोकस भी बदलत रहल बा। एगो बिद्वान के कहनाम बा कि अगर बीसवीं सदी के शुरूआती दौर में ई प्राकृतिक संसाधन के अर्थशास्त्र के भूगोल के जिकिर भइल रहित तब एकर अरथ बूझल जाइत कि *"कौनों देस के खेती, जंगल, खनिज, जल आ अउरी प्राकृतिक संसाधन सभ के लोकेशन के मतलब, जनसंख्या के केंद्र आ आर्थिक कामकाज के केंद्र सभ संबंधित"* हालाँकि उनके अनुसार ई नया समय में बदल रहल बा आ *"अब बेहवारिक भूगोल आ बेहवारिक अर्थशास्त्र, जे दुनों एक दुसरे के करीब आ रहल बाड़ें, के बीच अंतर्संबंध सभ के रूप में बिकसित हो रहल बा"*।

## भारत में
भारत में संसाधन भूगोल के शुरुआती काम जमीन के इस्तेमाल संबंधी अध्ययन से भइल, जेकरा लैंड-यूज मैपिंग आ लैंड-यूटीलाइजेशन से जुड़ल मानल जा सके ला। इहाँ एस. पी. चटर्जी द्वारा सभसे पहिले एह क्षेत्र में 1941 में धियान दियावल गइल। इनहीं के द्वारा 1956 में नेशनल एटलस एंड थीमैटिक मैपिंग ऑर्गेनाइजेशन के अस्थापना कलकत्ता में भइल। इनके अलावा प्रकाशराव, सेन आ मोहम्मद शफी के काम एह क्षेत्र में मुख्य रूप से गिनावल जा सके ला।

## इहो देखल जाय
* संसाधन
* मानव भूगोल
* पर्यावरण भूगोल

## संदर्भ

श्रेणी:भूगोल के शाखा
श्रेणी:मानव भूगोल
श्रेणी:आर्थिक भूगोल
धनेश

**धनेश** एगो चिरईन क जाति हवे। इन्हन क ठोड़ लमहर, भारी आ नीचे की ओर घूमी होला औरी अमूमन ऊपर वाली चोंच के ऊपर लंबा उभार होला। एही दुत्तल्ला ठोड़ की वजह से अंग्रेज़ी नाम Hornbill (Horn=सींग, bill=चोंच) पड़ल हवे काँहें की अंग्रेज़ लोग इ उभार के सींग का दर्ज़ा दिहल।

भारत में धनेश क 9 गो प्रजाति पावल जाले।

## भारत में धनेश क प्रजाति
# मालाबारी सलेटी धनेश Malabar Grey Hornbill (*Ocyceros griseus*)
# भारतीय सलेटी धनेश Indian Grey-Hornbill (*Ocyceros biostris*)
# मालाबारी धब्बेदार धनेश Malabar Pied Hornbill (*Anthracoceros coronatus*)
# पूर्वी धब्बेदार धनेश Oriental Pied Hornbill (*Anthracoceros albirostris*)
# विशाल धनेश Great Hornbill (*Buceros bicornis*)
# ऑस्टन का भूरा धनेश Austen's Brown Hornbill (*Anorrhinus austeni*)
# लाल गर्दन वाला धनेश Rufous-necked Hornbill (*Aceros nipalensis*)
# ॠदेड धनेश Wreathed Hornbill (*Rhyticeros undulatus*)
# नारकोन्डम धनेश Narcondam Hornbill (*Rhyticeros narcondami*)

## बाहरी कड़ी
*धनेश है एक अनूठा पक्षी  (पाञ्चजन्य)

श्रेणी:भारत के चिरई
इरेटोस्थेनीज

**इरेटोस्थेनीज** (अंग्रेज़ी:Eratosthenes) एगो यूनानी दार्शनिक, वैज्ञानिक आ भूगोलवेत्ता रहलें।

## संदर्भ


श्रेणी:भूगोलवेत्ता
श्रेणी:प्राचीन भूगोलवेत्ता
श्रेणी:यूनानी भूगोलवेत्ता
नक्शा

**नक्शा** चाहे **मानचित्र** (अंग्रेजी: *मैप*) पूरा पृथिवी के या फिर पृथिवी की कौनो हिस्सा के चित्र के रूप में, सपाट सतह जइसे कि कागज़, कपड़ा, बोर्ड वगैरह पर बनावल निरूपण होला जेवन पैमाना की हिसाब से सही होला आ ए में चीन्हा की द्वारा असली चीजन क स्थान देखावल गइल होला।

नक्सा बनावे के कला आ बिज्ञान के नक्सानवीसी भा कार्टोग्राफी कहल जाला।

## लच्छन
* प्रोजेक्शन - नक्शा हमेशा प्रोजेक्शन के हिसाब से बनावल जाला; प्रोजेक्शन अइसन तकनीक भा तरीका होला जेकरा द्वारा पृथिवी के गोल सतह के सपाट चाहे समतल सतह पर चित्रित कइल जाला। बिना प्रोजेक्शन के बनावल निरूपण ड्राफ़्ट होला, नक्शा ना।
* पैमाना - नक्शा हमेशा कौनों पैमाना बीछ के ओकरा अनुसार बनावल जाला; पैमाना ऊ अनुपात होला जेतना गुना पृथिवी के छोट क के नक्शा पर देखावल जा रहल होखे।
* साधारणीकरण/सामान्यीकरण भा जनरलाइजेशन - नक्शा में हमेशा पृथिवी के वास्तविकता के जनरलाइज क के देखावल जाला। एकरा खातिर तीन गो तरीका इस्तेमाल कइल जालें:
** जनरलाइजेशन बाई एलिमिनेशन - कुछ तत्व के छोड़ दिहल जाला आ खाली जरूरत भर के चीजन के नक्शा पर देखावल जाला
** जनरलाइजेशन बाई सिंपलीफिकेनेशन - सरल भा आसान क दिहल जाला। जइसे कौनों रोड वास्तव में जेतना मोड़दार जमीन पर होखे ओतना सारा मोड़ नक्शा पर ना देखावल जालें उनहन के सरल क दिहल जाला कर्व के आसान कर्व के रूप में देखा दिहल जाला।
** जनरलाइजेशन बाई सिंबोलाइजेशन - वास्तविक चीज के चीन्हा द्वारा देखावल जाला।

## इहो देखल जाय
* कार्टोग्राफी

## संदर्भ

श्रेणी:भूगोल
श्रेणी:कार्टोग्राफी
हिमालयी मोनल

**हिमालयी मोनल** एगो मोर की जाति क चिरई हवे। ई पहाड़ी चिरई ह आ भारत में हिमाचल प्रदेश आ उत्तराखण्ड में पावल जाले।

ई नेपाल क राष्ट्रीय चिरई भी हवे आ उहवाँ एके डाँफे कहल जाला।

## संदर्भ

श्रेणी:चिरई
प्राकृतिक पर्यावरण

**प्राकृतिक पर्यावरण** (अंग्रेजी:Natural environment) प्राकृतिक रूप से पावल जाए वाली सगरी जिंदा आ बेजान चीजन के एकट्ठा रूप हवे। मने कि अइसन प्राकृतिक दसा जेह में आदमी क हस्तक्षेप बहुत कम भइल होखे। पूरा ब्रह्मांड प्राकृतिक बा, बाकी ई शब्द अकसर पृथिवी खातिर इस्तमाल कइल जाला, या पृथिवी के कौनों खास इलाका खातिर। एह तरह के पर्यावरण में पृथिवी पर पावल जाए वाली सगरी जीव सभ के प्रजाति, चट्टान, जलवायु, मौसम आ अन्य प्राकृतिक संसाधन सभ (आ इनहन के आपसी क्रिया-प्रतिक्रिया) के शामिल कइल जाला जेकरा से मनुष्य के जीवन संभव बा आ जवना पर मनुष्य के सगरी वर्तमान आर्थिक गतिबिधि सभ मूल रूप से निर्भर बा।

प्राकृतिक पर्यावरण के दू गो पहलू बा:

* इकोलॉजिकल इकाई जवन प्राकृतिक सिस्टम के रूप में बिना मनुष्य के बहुत हस्तक्षेप के मौजूद होखें। एह में सगरी जीव, सूक्ष्मजीव, बनस्पति, पृथिवी के चट्टान, माटी, वायुमंडल आ प्राकृतिक घटना सभ आ जाला।
* सब जगह पावल जाए वाला प्राकृतिक संसाधन आ भौतिक घटना जिनहन के कौनों सीमा में नइखे बाँटल गइल। एह में जलवायु, हवा, पानी, एनर्जी, रेडियेशन, बिजली के चार्ज आ चुंबकत्व नियर चीज सामिल कइल जा सकत बाटे। मनुष्य के आर्थिक क्रिया मूल रूप से एही प्राकृतिक चीजन पर निर्भर बा।

प्राकृतिक पर्यावरण के बिपरीत, मनुष्य के बनावल पर्यावरण बा। पृथिवी के बहुत सारा इलाका में मनुष्य अपना गतिबिधि से मूल प्राकृतिक दसा सभ के एतना बदल दिहले बा, जइसे कि खेती खातिर या शहर बसावे खातिर, कि अब उहाँ के प्राकृतिक पर्यावरण बदल के मनुष्य-निर्मित पर्यावरण बन गइल बाटे। इहाँ तक कि बहुत मामूली बुझाए वाला बदलाव, जइसे कौनों रेगिस्तानी इलाका में माटी के देवाल आ छान छप्पर डाल के घर बना लिहल भी आसपास के पर्यावरण के आर्टिफिशियल पर्यावरण में बदल देला, ऊ प्राकृतिक ना रहि जाला। हालाँकि, बहुत सारा जियाजंतु आपन घर बनावे लें आ बहुत बड़ आकार के रचना भी क देलें, उनहन के कइल बदलाव प्राकृतिक पर्यावरण के हिस्सा मानल जाला।

वास्तव में *पूर्ण रूप से प्राकृतिक* पर्यावरण पृथिवी पर साइदे कहीं मिले, आ कौनों भी जगह के प्राकृतिकता 100% प्राकृतिक से 0% प्राकृतिक के बीच कहीं होला। सटीक तरीका से कहल जाय तब प्राकृतिक पर्यावरण के चीजन के एह तरीका से देखल जा सके ला कि इनहन के प्राकृतिकता मनुष्य के कामकाज के परभाव से केतना सुरक्षित बा। एह तरीका से देखे पर कुछ लोग के कहनाम इहो बा कि जब मनुष्य के काम से पूरा पृथिवी के जलवायु सिस्टम आ हवा के बनावट में बदलाव हो रहल बा, पृथिवी के कौनों हिस्सा आज अइसन नइखे बचल जवना के सही अरथ में प्राकृतिक कहल जा सके।

एक ठो दूसर संर्दभ में, प्राकृतिक पर्यावरण शब्द के प्रयोग जीवजंतु के आवास (हैबिटाट) खातिर भी होला। उदाहरण खातिर, जब ई कहल जाय कि जिराफ सभ के प्राकृतिक पर्यावरण सवाना घास के मैदान हवे।

## प्राकृतिक पर्यावरण के भाग
पृथिवी बिज्ञान आ भौतिक भूगोल जइसन बिसय जे मुख्य रूप से एह तरह के पर्यावरण के अध्ययन करे लें, प्राकृतिक पर्यावरण (यानि पृथिवी) के चार हिस्सा में बाँटे लें: थलमंडल, वायुमंडल, जलमंडल आ जीमंडल। कुछ बिद्वान लोग हिममंडल (*क्रायोस्फीयर*, बर्फ वाला हिस्सा) आ मृदामंडल (*पेडोस्फीयर*, माटी वाला हिस्सा) के अलग से गिने लें आ पृथिवी के छह गो मंडल में बाँटे लें।

## थलमंडल

## इहो देखल जाय
*पर्यावरण
*प्रदूषण
*पर्यावरण क़ानून

## संदर्भ

श्रेणी:पर्यावरण
श्रेणी:प्रकृति
श्रेणी:इकोलॉजी
खनिज

right|thumb|400px|कई किसिम क खनिज

**खनिज** ऊ सारा पदार्थान के कहल जाला जिनहन के खान में से खनि के निकालल जाला। हालाँकि ई एगो बहुत साधारण परिभाषा हवे।

वैज्ञानिक रूप से खनिज कहाए खातिर नीचे लिखल गुण होखे के चाहीं:

# प्राकृतिक रूप से पावल जाये वाला पदार्थ होखे, मने आदमी द्वारा प्रयोगशाला में न बनावल होखे
# सामान्य तापमान पर ठोस अवस्था में पावल जाय,
# जीवीय रचना वाला न होखे, मने कौनों जीवधारी क अवशेष (हड्डी, खोल) न होखे
# ए पदार्थ के एगो निश्चित रासायनिक सूत्र से बतावल जा सके, आ
# ओकरी अणु क एगो निश्चित तरीका क फिटिंग होखे।

खनिज आ चट्टान में अंतर होला, काहें से की एकही चट्टान कई गो खनिजन से मिल के बनल हो सकेले। अधिकतर खान से खनि के जवन पदार्थ निकालल जालें उन्हान में एकहि संगे कई गो खनिज मिलल रहे लें। बाद में इन्हन के अलगियवल जाला।

भूगोल आ भूगर्भशास्त्र में खनिजन क बहुत महत्त्व होल आ इन्हां की मात्रा की आधार पर चत्तानन के अलग-अलग प्रकार में बाँटल जाला।

खनिजन क कई गो रूप मिलेला। मुख्य बिभाजन धातुई खनिज आ बेधातुई खनिज में होला।

सेन्हा नून क ढोंका भी एक तरह क खनिज हवे जेवना क खोदाई क के निकालल जाला
।
## इहो देखल जाय
*खनिजन क लिस्ट

## संदर्भ


श्रेणी:खनिज
श्रेणी:खनिज बिज्ञान
श्रेणी:आर्थिक भूगोल
कलकत्ता विश्वविद्यालय

**कलकत्ता विश्वविद्यालय** () भारत की सबसे पुरान विश्विद्यालयन में से एगो विश्वविद्यालय हवे जेवन कलकत्ता (अब कोलकाता) शहर में स्थित बाटे। एकर अस्थापना 24 जनवरी 1857 भइल आ ई एशिया के पहिला कई-बिसय वाला आधुनिक किसिम के विश्वविद्यालय हवे।

## संदर्भ

श्रेणी:कलकत्ता
श्रेणी:भारत के विश्वविद्यालय आ कालेज